Demone en Spoke [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Alles en nog wat > Demone en Spoke
View Full Version : Demone en Spoke
<SMILE>... die een is goed vir jou en die ander een nie. Die een is veral goed omdat dit nie bestaan nie. Demone is in alle waarskynlikheid niks anders as spoke nie, behalwe as dit sommer 'n spook-storie is. :rolleyes:
Ek sê; as jy 'n spook wil sien, sal jy hom sien:lol: Maar dit vat fynkyk om 'n demoon uit te ken;)
Mens moet miskien die dame gaan ontmoet en hoor wat is haar storie, sy bly nie vêr hier van my af nie. :hmm:
Wat net snaaks is, is dat mens al vir baie jare net niks van hierdie spook hoor nie. Dit lyk my of dit net 'n spesifieke generasie was wat die spook kon sien. Dalk het 'n spook haar eendag opgelaai en baie vêr met haar gery... :D
Net vanoggend vertel iemand my dat hy al die spook van Uniondale gesien het. Hulle was oppad terug van Oos-London hier in 1996 rond. By die kleurlinge is die spook veral bekend en hulle sien werklik presies dieselfde spook. 'n Mooi jong vrou. Hulle het skynbaar die vrou sien duimgooi en haar nie opgelaai nie, maar net na hulle verby gery het, het sy skielik tussen hulle in die taxi gesit. Hy sê hy is iemand wat kort hare het en ook daai tyd gehad het, maar daai dag of aand het hy 'n volwaardige afro gehad en almal was tjoepstil in die taxi en het nie 'n dooie woord gesprak nie. Toe hulle weer sien was die vrou net weg. Dit het tussen Uniondale en Noll, net voor die Kamanassie afdraai gebeur. So die spook spook nog... :eek:
Klink vir my soos 'n demoon wat niks het om te doen met sy tyd nie:lol:
Pitty, ek sou vir hom daar uit die bluegums uitgejage het:D
My man het al 'n spook/demoon gesien. Hy was bestuurder by 'n groot begrafnisondernemer. Ons het bo in die woonstelle gebly en hy kry toe so 11hoo die aand 'n oproep dat iemand oorlede is. Hy moes toe kantoor toe gaan om die nodige reelings te tref vir die afhaal van die liggaam. By die kantoor moes hy met 'n lang gang afstap. Aan die regterkant was 5 waghokkies waar die familie van die oorledenes sit as hulle die begrafnis reelings kom tref. Daar was geen lig nie en hy het in die donker die gang afgestap. Nie 'n bang haar op sy kop nie. Toe hy verby die 2de laaste hokkie kom sit daar 'n ou tannie en glimlag vir hom. Hy groet so ewe en toe hy verby is toe besef hy dat daar is nie reg is nie. :eek: Toe hy terugdraai was sy weg. Hy sê dat sy helder verlig was en hy kon alles omtrent haar sien. Tot die handsak wat sy netjies op haar skoot vasgehou het. Nodeloos om te sê dat my man met sy rug teen die muur die nodige oproepe gemaak het en binne 3 tree die gang af is woonstel toe. Toe hy die deur oopmak was hy spierwit geskrik. Ek het die arme man baie jammer gekry! :spin:
as jy nou nie te bang is vir die spokies nie;).
Hmmm, klink na 'n goeie idee om die spokerige ekonomie weer aan die gang te kry! :lol:
Ek was altyd van mening dat ons in die bo-natuurlike wereld ook 'goodies' en 'baddies' kry soos op aarde. Die 'baddies' is as demone bestempel en die 'goodies' as engele. Die engele as God se werkers en boodskapdraers en die demone onder satan se heerskappy.:hmm: Maar die naam 'spook' weet ek nie of dit positief of negatief geinterpreteer moet word nie. Daar is net te veel positiewe en negatiewe stories uit die verlede om beide standpunte te staaf.
Baie interesant Gene. As ek reg onthou praat die boek Henog van die siele van die reuse in Genesis 6 wat , na hulle sterwe in die Sondvloed, demone geword het, vasgevang hier op aarde.....maar soos jy tereg sê, is dit iets wat ons maar bitter min van weet.
Feb 4th 2009, 09:39 PM
ek het onlangs gehoor dat iemand se daai heks het geskrik en dat sy nie vir Samuel verwag het nie!?
1Sa 28:12 Maar toe die vrou Samuel sien, skreeu sy hardop, en die vrou het met Saul gespreek en gesê: Waarom het u my bedrieg? Want u is Saul self.
1Sa 28:13 En die koning antwoord haar: Wees nie bevrees nie; maar wat sien jy? En die vrou sê vir Saul: Ek sien 'n bonatuurlike wese uit die aarde opkom.
1Sa 28:14 Hy vra haar toe: Hoe is sy voorkoms? En sy antwoord: 'n Ou man kom op met 'n mantel om. Toe Saul begryp dat dit Samuel is, buig hy met sy aangesig na die aarde toe en val neer.
Bevestig vir my dat sy nie haar standaard demoon/ bose gees gekry het nie , maar dat God toegelaat het dat Samuel self verskyn om vir Saul te laat verstaan hy het nie meer God se seen nie! :bounce:
Soos ek verstaan gaan jy dood en sal jy met oordeelsdag opgewek word tot oordeel; of met Christus se koms tot ewige lewe.:pp
Miskien nie in konteks nie maar:
Isa 26:14 Dooie mense herlewe nie, skimme staan nie op nie; daarom het U hulle besoek en verdelg en alle gedagtenis aan hulle laat vergaan
Ecc 9:5 Want die lewendes weet dat hulle moet sterwe, maar die dooies weet glad niks nie, en hulle het geen loon meer nie, want hulle nagedagtenis word vergeet.
en toe kom ek op DIE juweel af!
Hy kom weer en dis gouer as wat ons verwag!
Feb 5th 2009, 07:40 AM
Ek stem nie heeltemal saam nie. Die heks het geskrik en geskree omdat sy skielik besef het dat dit Saul is wat voor haar sit, terwyl hy 'n wet uitgevaardig het om alle waarseers en dodebesweerders dood te maak. Sy se dan ook aanvanklik vir hom dat sy nie vir Samuel kan oproep nie omdat Saul dit verbied het. En as sy besef at dit Saul self is wat voor haar sit, skrik sy groot, en se dan vir Saul "Jy het my bedrieg!!" Maar vir Samuel het sy verwag, want sy het hom spesifiek opgeroep om te kom (op Saul se versoek)
Die Bybel is vol tekste wat ons uitdruklik verbied om "dooies te raadpleeg" Waarom sou dit telkens so in die Bybel staan as dit nie iets is wat werklik moontlik is, en gereeld gedoen word nie? Net soos die Bybel se, jy mag nie egbreuk pleeg nie (iets wat dikwels gebeur) so se die Bybel dat jy nie met dooies mag praat nie, al word dit dikwels gedoen en al is dit moontlik.
Die tekste wat jy aanhaal, verwys nie vir my die geeste van dooies nie. Jesaja 26:14 se dat mense wat dood is, nie weer lewendig word nie, en dat 'n mens mettertyd van hulle vergeet, sodat daar nie meer aan hulle gedink word nie. Dit is hoe God dit bepaal het. (Hy het hulle verdelg van die aarde en hulle nagedagtenis laat vergaan)
Prediker 9:5 se dat lewendes nog hoop het (sien vers 4) want hulle het nog nie gesterf nie, hulle weet dat die dood nog vir hulle voorle. Maar iemand wat dood is, het nie daardie wete of daardie hoop nie. Hulle kans is vir altyd verby, daar is geen loon meer wat hulle kan verdien nie, dit is te laat. Hulle word vergeet. Vers 6 se dat hulle nie meer deel het aan wat op die aarde gebeur nie.
1 Tim 4 praat van liggaamlik opstanding. Net soos Jesus opgestaan het, so sal almal op die dag van die wederkoms ook opstaan. Ons sal verheerlikte liggame kry.... Maar dit verwys nie na mens se gees nie.
Ek glo beslis dat geeste bestaan, en dat dit moontlik is om met hulle te kommunikeer. Maar dit is 'n euwel in God se oe.
Feb 6th 2009, 02:31 PM
[quote=Gene;1968471]Of hulle nou ronddwaal op die aarde omdat hulle nie rus kan vind nie, sal ek my nie oor uitlaat nie (dit klink op die oog af nie Bybels nie) maar dat spoke, oftewel geeste van afgestorwenes bestaan, is gewis. Ons lees bv in die Bybel van Saul wat na die heks van Endor gegaan het om Samuel se gees op te roep, wat sy dan ook gedoen het. Dit kan gewis gedoen word, maar die Bybel verbied ons om dooies te raadpleeg.
Toe Jesus duiwels (demone) uit 'n man gedryf het, het hulle hom gesmeek om hulle toe te laat om in 'n trop varke in te vaar, omdat hulle 'n liggaam (verkieslik menslik) nodig het om te kan funksioneer. [quote]
Ek stem nie saam met jou nie. Daar is nie so ding soos geeste van afgesorwenis wat bestaan nie. Saul het 'n dodebesweerster gaan sien. 'n Dodebesweerster word as 'n heks gesien, en hekse het verskillende "powers" tot hulle beskikking. Baie is "ventriloquists" en baie goed daarmee (jammer vir al die engelse woorde).
In die geval van Saul en Sameul, het God toegelaat dat die duiwel Saul bedrieg, m.a.w. die heks het 'n gedaante sien opkom, maar omdat sy kragtig in die werking van die bose staan, kon die figuur haar waarsku dat dit werklik Saul is wat voor haar sit en Saul laat glo dis Samuel wat hom herken het. Met die wete, was sy nogsteeds vol moed en het sy met Saul gepraat deur die figuur wat sy gesien het want Saul het 'n belofte aan haar gemaak om haar nie dood te maak nie.
Onthou Saul het nie gesien wat sy gesien het nie, sy het slegs as interpreteerder opgetree. Sy wou aan Saul wys tot watter kragte sy in staat is. God laat baie keer toe dat die duiwel mense bedrieg sodat 'n les uit foute geleer kan word en ek glo dis wat hier gebeur het. Die Bybel vermaan ons om enigsins na sulke mense toe te gaan omdat hulle nie werklik afstorwenes oproep nie maar wel demone wat mense kan bedrieg deur die lyding van satan. Hekse het baie meer kragte as wat ons besef en dis 'n baie gevaarlike beroep wil ek sê want dis beslis nie 'n roeping nie.
Die demone wat Jesus uit die man gedryf het het Jesus gesmeek om hulle nie te pynig nie.
Luk 8:28 "En toe hy Jesus sien, skreeu hy uit en val voor Hom neer en sê met 'n groot stem: Wat het ons met U te doen, Jesus, Seun van die allerhoogste God? Ek bid U, moet my nie pynig nie— "
Luk 8:31 "En hulle het Hom gesmeek dat Hy hulle nie sou beveel om in die onderwêreld af te vaar nie."
Luk 8:32 "En daar het 'n groot trop varke op die berg gewei. Toe smeek hulle Hom dat Hy hulle sou toelaat om in dié varke in te vaar. En Hy het hulle toegelaat."
Jesus het aan ons praktiese voorbeeld gegee om in autoriteit demone aan te spreek en hulle uit te dryf. Jesus het hulle in 'n trop varke ingedryf omdat hulle daarvoor gesmeek het. Jesus het nodig gehad om aan die ooggetuies God se mag te wys en die autoriteit wat ons as mens in Hom, Jesus Christus, het.
Dit laat my dink aan die volgende vers:
Jas 2:19 "Jy glo dat God één is. Jy doen goed; die duiwels glo dit ook, en hulle sidder"
Feb 6th 2009, 02:52 PM
Ok; punt beet veral met die opnderstaande
Het jy dalk vers verwysings wat jy "ofhand " kan gee, ek sal e-sword ook nader sleep vanaand.
Nou waar is jou gees dan tot dan? Ek sukkel nou al ruk met die vraag ( darem nie ewige impak nie, want my redding hang nie daarvan af nie, maar hoe verduidelik ek dit vir iemand ? )
Ek wonder net of die geeste van God of van Satan is ?
Kom miskien van kleintyd se misvertsaan van die onoorburgbare kloof in lasarus en die ryk man se storie...:hmm:
Dankie Gene vir die reghelp :hug:
Feb 6th 2009, 02:59 PM
Die vers waarvan Gene praat dat die Bybel ons verbied om sulke mense te sien is:
Deu 18:9 As jy kom in die land wat die HERE jou God jou sal gee, moet jy nie leer om volgens die gruwels van daardie nasies te doen nie.
Deu 18:10 Daar mag niemand by jou gevind word wat sy seun of sy dogter deur die vuur laat deurgaan—wat met waarsêery, goëlery of met verklaring van voortekens of towery omgaan nie,
Onthou, mens bestaan uit gees, siel en liggaam. Die Gees kom van God en gaan terug na hom toe, jou liggaam word stof en jou siel word dan veroordeel volgens wat die woord ons leer. Ek glo as jy tot sterwe kom word jy dadelik geoordeel want daar is nie meer so iets soos 'n doderyk nie. Die geeste wat spesifiek opgeroep word deur die hekse is van satan. Dit kan onder geen omstandighede van God af wees nie. Jy kan nie as jou geliefde dood is en hemel toe gegaan het, die persoon se siel terugroep aarde toe om met jou te kom praat nie, dis onmoontlik. Wanneer jy hemel toe gaan gaan jy om God te loof en prys, ewig te lewe, dis ons ultimate doel op hierdie aarde, ons is tog immers vir Hom geskape...
Feb 6th 2009, 08:29 PM
Nou wat se Bybel oor wat gebeur met jou as jy sterf?
Die dief langs Jesus gaan paradys toe ( strong se eden /paradys ) nie hemel nie! luk 23.43
dan is daar die vers wat se niemand het opgevaar hemel toe behalwe Hy wat uit die Hemel neergedaal het joh 3.13 so ou test mense is nog nie daar nie? of in ander hemel?
Henog het die dood nie gesien nie en is weggeneem heb 11.5 se nie waarheen nie
1Co 15:56 Die angel van die dood is die sonde, en die krag van die sonde is die wet.
1Co 15:57 Maar God sy dank, wat ons die oorwinning gee deur onse Here Jesus Christus.
So is die net jou liggaam? wat opgwek word met die laaste basuin? wat dan van die oordeel waar Christus kom oordeel die wat lewe en die wat reeds gesterf het? Kan ons Hemel ingaan voor oordeel?
Ek wil net duidelikheid he, sodat ek nie verkeerd getuig nie, want wat na die dood gebeur pla baie mense en ek wil die waarheid volgens woord en nie kerk ( godsdiens met rituele as ek so kan stel ) nie verkondig. Want ek glo die Woord het meer gesag as die kerk en alles moet daarteen getoets word ( weereens in liefde , en nie om aanstoot te gee nie, maar ook nie polities korrek nie , maar die waarheid! )
Feb 9th 2009, 01:30 PM
Hoe meer 'n mens hieroor dink en praat, hoe meer word die vrae. Ek het self glad nie die antwoorde nie, die Bybel is eenvoudig nie baie duidelik nie. As ek na die "gelykenis" van Lasarus en die ryk man kyk, of na die moordenaar aan die kruis, is dit duidelik dat 'n mens onmiddellik na jou dood by die Here is. So ek aanvaar Samuel was by die Here, tog kon hy opgeroep word om met Saul te praat. Hoe dit werk, weet ek nie, en ek maak my ook nie moeg daaroor nie. Eendag sal ek verstaan....
Nietemin, slim mense het baie tegniese verduidelikings hieroor, wat ek maar gewoonlik met 'n knippie sout neem, want niemand weet rerig nie. Een voorbeeld: Die begrip van SIEL en GEES en LIGGAAM is byvoorbeeld iets waarmee ek groot geword het, maar waar staan dit in die Bybel? Wie se daar is 'n onderskeid tussen gees en siel? Is dit nie maar dieselfde ding nie? Ek se weer, nie een van ons weet verseker nie.
En terloops, geeste is myns insiens nie van God of van die satan nie. Dis bloot iets wat bestaan, soos 'n liggaam....daar is niks noodwendig boos of rein daaraan nie, dit IS net. (Ek dink of dit boos of rein is, hang af van die besluite wat daardie persoon gemaak het toe hy nog in die lewe was - Samuel se gees was beslis nie boos nie) Om met geeste te kommunikeer, egter, is iets wat nie van God is nie, want Hy verbied dit duidelik.
Feb 9th 2009, 03:06 PM
Jy is doodreg, mens moet nie alles soos soetkoek opeet wat jy by ander mense hoor / leer nie, maar altyd ondersoek instel. Die Woord leer ons dat ons tot stigting mekaar moet leer en bystaan, nie tot afbreking nie. Niemand weet verseker behalwe Jesus self nie, maar die Woord sê ook vir my ek moet soos 'n kind word wanneer ek die Bybel lees en dinge nie onnodig ingewikkeld maak nie.
Ek wil vir jou 'n paar voorbeelde gee waar die Bybel praat oor die Gees, siel en liggaam (ek het E-sword gebruik). Hier is 'n paar voorbeelde:
Siel (Soul): Gen 2:7, Matt 10:28; Matt 16:26, Matt 22:37; Mark 8:36, Mark 8:37, Mark 12:30, Luk 1:46, Eze 18:27.
Gees (Spirit): Gen 6:3, Gen 41:38, Exo 31:3, Exo 35:31, Matt 10:20, Matt 12:28.
Liggaam (Body): Gen 2:7, Gen 3:19.
Geeste: Wanneer daar van geeste gepraat word in die Bybel verwys dit elke keer na die slegte: Matt 18:16, Matt 10:1, Matt 12:45, Mar 1:27, Mar 3:11, Mar 5:13, Mar 6:7, Luk 4:36, Luk 6:18, Luk 7:21, tot in Openbaring. Daar is net een Gees en dis God se Gees, Heilige Gees, Sy Seun se Gees.
Ons het baie tussen Indiers beweeg en baie dinge gesien in die tyd wat ons by hulle betrokke was en dis waar ek meeste van die dinge geleer het. Jy sien waarnatoe dinge kan lei en dit leer jou om waaksaam te wees vir die onbekende. Die geestes wêreld is 'n ander wêreld waarvan ons min weet, en dis dalk hoekom ons dit nie kan sien nie want ek dink nie dit kan mooi wees nie en die wat dit wel beleef, soos byvoorbeeld deur Satanisme, en tot bekering kom het 'n baie groter besef vir die geestes wêreld as die wat nog nie daarby betrokke was nie.
Feb 9th 2009, 09:35 PM
:hmm: oorweeg hiedie stelling :
die geesteswereld is nie gebonde aan ons aardse dimensies van tydlyn en 3D ruimte nie ..... ( in Genisis was die engele reeds daar voor die skepping van lig = ruimte tyd dimensie )
++ dit is hoekom jy nou vir iets kan bid en dit reeds aan die gebeur is nog voor jy gevra het...... ( God kan die engele in 3 dimensies van tyd rondstuur binne wat ons as "tydlyn" beleef om sy Plan te bewillig )
... dit is ook hoe God na miljoene gebede gelyk kan luister en kan antwoord .....
... profisiee wat werklik van God is, "word" dus waar, want dit "is" reeds voor dit gebeur, of ons dit glo of nie ....
maar ook : ....
-- dit is hoe satan se demone goed uit die verlede kan naboots om "geeste" van geliefdes na te maak ........
..... maar onthou, satan en sy trawante is uit die hemel ( ewigheids dimensie ) geskop aarde ( ruimte/tyd dimensie ) toe ...... dus kan satan slegs in die verlede rondkrap, en slegs die uiterlikke van die oomlik "sien" >>> daarom is slegte herinneringe, onvergewingsgesindheid en "face value " hul grootste wapens ...... !!
..... demone is ook afhanklik van ons "geloof" in waarseery om die voorspelling te laat "waar" word, want hulle kan NIE die toekoms sien nie, wel ons ontvanklikheid vir manupulasie .....
( .... en wanneer jy, as Nuwe Skepping, dus jou "mind renew" volgens die Woord, krap jy satan se planne heeltemal deurmekaar, want hy werk op jou reaksies in die verlede vir sy sceems ....:rofl: )
:hmm: ...... m
Feb 10th 2009, 05:59 AM
Dit is inderdaad 'n klip innie bos hierdie Mari ! Ek is nuuskierig oor jou stelling rondom die engelle, hoekom sou jy sê was hulle daar voor die skepping ?
Feb 10th 2009, 07:22 AM
Fila... nou moet jy help a.s.b. ...
die klipinniebos stelling is juis vir bespreking, want ek is self nie so seker daarvan nie... ( kom uit jare gelede se Bybelskool notas ) ... hoewel dit nogal logies klink.....
die verhaal van die draak en sy engele in Openbaring 12 ..... word dit nie algemeen aanvaar dat dit voor die skepping gebeur het nie ? ....... ek het dit nou weer deurgelees en kry nie tydverwysing daarin nie.......
Feb 11th 2009, 08:13 AM
Ek het hierdie vanoggend in my inbox gekry en gedink dis nogal van toepassing op hierdie draad..... (Fila, ek het dit spesiaal vir jou vertaal, verskoon maar, ek het nie Phil se vertalingstalent nie)
Hierdie het regtig gebeur.... in Soweto, so 'n maand gelede.....
'n Man het geryloop op 'n stikdonker nag terwyl dit gereën het. Die storm was so erg dat hy omtrent nie 'n treë voor hom kon sien nie. Skielik het daar 'n kar langs hom gestop. Baie verlig en sonder om twee keer te dink het hy in die kar geklim en die deur toegemaak. Maar toe besef hy daar sit niemand agter die stuurwiel nie. Die kar het weer stadig begin beweeg. Toe hy voor hom uitkyk sien hy die pad maak 'n draai. Vreesagtig het hy begin bid dat sy lewe gespaar moet word. Net voor die kar by die draai gekom het, kom daar 'n hand deur die venster en draai die stuurwiel. Die arme man kon nie beweeg van die skok nie en elke keer wanneer daar 'n draai in die pad is kom die hand deur die venster. Hy skraap toe al sy moed bymekaar en spring uit die kar en hardloop na die naaste liggies wat hy kan sien. Sopnat en in 'n staat van skok kom hy by 'n shebeen aan en vra vir 'n dubbel brandewyn. Nadat hy dit gedrink het vertel hy vir almal van sy nare ondervinding. Almal was doodstil. Omtrent 'n halfuur later loop twee ouens in die shebeen in en toe hulle die verskrikte man sien, vra die een ou vir die ander een....."Mfowetu, is dit nie die idioot wat in die kar geklim het terwyl ons dit gestoot het nie?"
Groot askies, maar ek moes net......
Feb 11th 2009, 11:59 AM
Lanie, ek het nou sommer hardop gelag. Dit is werklik die snaakste wat ek in 'n lang tyd gehoor het. Dankie dat jy my dag opgekikker het!!!